El portal dixital de la música asturiana. Pa que siempre la lleves contigo.
Recibe’l to pidiu en 24/48h
#000001
A lo llargo de 240 páxines y 25 capítulos, esta obra percuerre’l fechu musical asturianu dende los sos anicios hasta la dómina actual. L’autor fai un repasu pelos periodos, movimientos y intérpretes más importantes, resaltando los datos y fechos que foron cruciales nel devenir de la nuestra música. Y ello dende un puntu de vista non colonial, considerando a la música asturiana como un ente vivu y autónomu, non supeditáu nin dependiente d’otros procesos. Una historia contada dende dientro de la propia música del país, con un enclín claramente pedagóxico-divulgativu y militante nacional, social y culturalmente.
#000003
La orixinalidá d’esta obra ye tratar tamién el contestu nel que se desenvolvió la música del país, rellacionándola con otros aspectos como la política, l’arte, la lliteratura o la sociedá. Nella ufiértase una panorámica global y amplia del fechu musical asturianu, convirtiéndose nuna ferramienta afechisca pa comprender y analizar qué representó y representa la nuestra música y sobre qué base se sofita’l so futuru.
#000004
Ye miembru fundador de la banda de rock Dixebra, cola que tien grabaos una quincena de discos, asina como del proyectu d’estudiu Soncai System, con dos trabayos discográficos na cai. Foi’l creador del sellu discográficu L’Aguañaz que, con más de setenta referencies editaes d’estilos estremaos, ye ún de los catálogos más importantes de la música del país. Ye, amás, director del Anuariu de la Música Asturiana, que lleva publicándose ininterrumpidamente dende l’añu 2000 y ye ún de los pegollos fundamentales de la escena llariega.
#000006
Nel ámbitu audiovisual, dirixó la serie documental D’ayeri a güei (TPA) sobre la historia de la música asturiana de magar hai rexistros sonoros, asina como’l programa radiofónicu Al son (RPA), convertíu nuna verdadera enciclopedia sonora del fechu musical asturianu. Anguaño, ye’l responsable de Goxe Producciones, empresa centrada nel ámbitu de la creación cultural n’Asturies y coordina l’Archivu de la Música Contemporánea Asturiana (AMCA).
#000007
Guarda mi nombre, correo electrónico y web en este navegador para la próxima vez que comente.
#000009